“เอกภาวิน” แนะเก็บ KBANK-THCOM หนีแรงกดดัน “เฟด” เร่งขึ้นดอกเบี้ย
“เอกภาวิน สุนทราภิชาติ” ชี้ตลาดหุ้นไทยยังถูกกดดันจาก "เฟด" มีโอกาสขึ้นดอกเบี้ยต่อเนื่อง หลังตัวเลขเงินเฟ้อสหรัฐออกมาสูงเกินคาด รวมถึงคาดการณ์เงินเฟ้อล่วงหน้า 1 ปี ยังสูง และตลาดยังขาดปัจจัยหนุนใหม่ แนะเก็งกำไร KBANK-THCOM
“เอกภาวิน สุนทราภิชาติ” ชี้ตลาดหุ้นไทยยังถูกกดดันจาก "เฟด" มีโอกาสขึ้นดอกเบี้ยต่อเนื่อง หลังตัวเลขเงินเฟ้อสหรัฐออกมาสูงเกินคาด รวมถึงคาดการณ์เงินเฟ้อล่วงหน้า 1 ปี ยังสูง และตลาดยังขาดปัจจัยหนุนใหม่ แนะเก็งกำไร KBANK-THCOM
17 ต.ค. 2565

นายเอกภาวิน สุนทราภิชาติ ผู้อำนวยการฝ่ายกลยุทธ์การลงทุน สายงานวิจัย บริษัทหลักทรัพย์ อินโนเวสท์ เอกซ์ จำกัด (InnovestX) เปิดเผยผ่านรายการ “ข่าวหุ้นเจาะตลาด” วันนี้ (17 ต.ค. 65) ว่าตลาดหุ้นไทยวันนี้ยังคงเผชิญกับแรงกดดันว่าธนาคารกลางสหรัฐ (เฟด) จะขึ้นดอกเบี้ยนโยบายต่อ หลังจากตัวเลขเงินเฟ้อสหรัฐออกมาสูงกว่าที่คาดการณ์ไว้ รวมถึงตัวเลขคาดการณ์เงินเฟ้อสหรัฐ 1 ปีจากนี้ไป ผลสำรวจออกมาค่อนข้างสูงจึงอาจทำให้เฟดเร่งขึ้นอัตราดอกเบี้ย
ทั้งนี้นักลงทุนยังกังวลเรื่องเศรษฐกิจโลกถดถอยอีกด้วย พร้อมกันนี้ SET ยังขาดปัจจัยหนุนใหม่ๆคาดว่าวันนี้ดัชนีหุ้นไทยจะเคลื่อนไหวแนวรับอยู่ที่ระดับ 1,550-1,535 จุด แนวต้านที่ 1,580 จุด และคาดว่าช่วงใกล้สิ้นปี 65 หรือประมาณการณ์ต้นปี 66 อาจเห็นหุ้นไทยเคลื่อนไหวทดสอบบริเวณที่ระดับ 1,700 จุด
สำหรับช่วงนี้บริษัทจดทะเบียนในตลาดหลักทรัพย์แห่งประเทศไทย เริ่มทยอยแจ้งงบไตรมาส 3/2565 คาดว่าภาพรวมผลประกอบการจะเติบโตต่อเนื่อง สำหรับหุ้นแนะนำสามารถซื้อสะสมระยะกลาง ได้แก่ ธนาคารกสิกรไทย จำกัด (มหาชน) หรือ KBANK ให้แนวต้านที่ 140-150 บาท หากผ่านได้ทดสอบต้านถัดไป 158 บาท ต่อมาคือหุ้นที่เก็งกำไรระยะสั้น บริษัท ไทยคม จำกัด (มหาชน) หรือ THCOM ให้แนวรับ 11 บาท ส่วนแนวต้าน 12.80 บาท หากผ่านได้ลุ้นต้านถัดไป 14 บาท